open-index/open-wikipedia-markdown huggingface dataset:
Pasi Sahlberg

**Pasi Sahlberg** (s. 26. lokakuuta 1959 Oulu) on suomalaisen koulutuksen asiantuntija ja kirjailija. Hän työskentelee professorina Southern Cross -yliopistossa Australiassa. Aiemmin Sahlberg on toiminut muun muassa professor of practice -tehtävässä Harvardin yliopistossa, asiantuntijana Maailmanpankissa sekä Suomessa CIMOn johtajana. Sahlberg on Helsingin yliopiston ja Oulun yliopiston dosentti. Hänen teoksensa "Finnish Lessons: What can the world learn from educational change in Finland?" on voittanut useita kansainvälisiä palkintoja.

Sahlberg on koulutukseltaan kasvatustieteen tohtori. Hän väitteli tohtoriksi Jyväskylän yliopistosta vuonna 1996 otsikolla ”Who would help a teacher – post-modern perspective on change in teaching in light of one school improvement project”. Hän opetti matematiikkaa ja tietotekniikkaa kahdeksan vuotta yläasteella ja lukiossa.

## Julkaisuja
*

## Lähteet
Katri Viinikka

**Katri Elina Viinikka** (s. 3. syyskuuta 1965) on suomalainen diplomaatti. Hän on ollut ulkoministeriön palveluksessa vuodesta 1992.

Viinikka on koulutukseltaan valtiotieteiden maisteri Helsingin yliopistosta.

Viinikka on työskennellyt Suomen suurlähettiläänä Haagissa 1. joulukuuta 2015 alkaen. Sitä ennen hän oli YK- ja yleisten globaaliasiain yksikön päällikkönä ulkoministeriön poliittisella osastolla ja on aiemmin palvelut myös Brysselissä Suomen pysyvässä edustustossa EU:ssa sekä Suomen edustustoissa Berliinissä ja Bonnissa. Kotimaassa hän on työskennellyt ulkoministeriön Afrikan- ja Lähi-idän osastolla, kehityspoliittisella osastolla sekä poliittisen osaston ihmisoikeusyksikössä ja vuosina 2005–2007 ulkoministerin virkamiessihteerinä.

Viinikalle myönnettiin Suomen Leijonan ritarikunnan I luokan ritarimerkki 2008.

Viinikan puoliso on lähetystöneuvos Pekka Puustinen.

## Lähteet
Lubec (Maine)

**Lubec** on puolentoista tuhannen asukkaan kunta Washingtonin piirikunnassa, Mainen osavaltiossa, Yhdysvalloissa. Lubec on myös Yhdysvaltain manneralueen itäisin kunta.

## Historia
Ensimmäinen siirtokunta alueelle perustettiin noin vuonna 1775. Aluksi se kuului osana Eastportiin, mutta erotettiin siitä 21. kesäkuuta 1811 ja nimettiin saksalaisen Lyypekin kaupungin mukaan. Vuoden 1812 sodan jälkeen Lubec oli huomattava kipsin salakuljetussatama, vaikkakin pääasialliset elinkeinot olivat maanviljelys ja kalastus. Vuoteen 1859 mennessä kaupunkiin oli perustettu nahkatehdas, kolme rouhemyllyä ja yhdeksän sahaa. Vuoteen 1886 mennessä kuntaan tuli kaksi laivatelakkaa, kolme veneveistämöä ja kolme purjetehdasta.

Lubecin asutuksen huippuajat ajoittuvat 1910- ja 1920-luvuille, jolloin sen asukasluku oli parhaimmillaan noin 3&nbsp;300 asukkaassa. Tämän jälkeen asukasluku on hitaasti mutta varmasti laskenut ja vuoden 2010 väestönlaskennassa asukasmäärä oli 1&nbsp;359 asukasta.

## Maantiede
Lubec sijaitsee Mainen osavaltion koilliskolkassa. Kunnan kokonaispinta-ala on 203 neliökilometriä, josta vettä on 116,9 neliökilometriä. Lubec sijaitsee Passamaquoddy Bayn salmeen pistävällä niemellä, hieman etelään Eastportista. West Quoddy Headin majakka, Yhdysvaltain mantereen itäisin piste, on hieman kaupungista kaakkoon. Franklin Delano Rooseveltin silta liittää Lubecin ja Kanadan New Brunswickin puolella olevan Campobello Islandin toisiinsa.

## Lähteet

## Aiheesta muualla
Anu Laamanen

**Anu Irene Laamanen** (s. 30. lokakuuta 1958 Hämeenlinna) on suomalainen diplomaatti. Hän on ollut ulkoministeriön palveluksessa vuodesta 1986.

Laamanen on ollut syksystä 2022 lähtien Suomen Islannin suurlähettiläs. Sitä ennen hän toimi ulkoministeriön kansallisen turvallisuusviranomaisen päällikön tehtävässä 2016–2022. Aikaisemmin hän on ollut Suomen pysyvä YK-edustaja Wienissä ja suurlähettiläs Itävallassa vuosina 2013–2016 ja muun muassa ulkoministeriön poliittisen osaston apulaisosastopäällikkö ja yksikönpäällikkö. Wienin lisäksi hän on työskennellyt edustustoissa Genevessä, Oslossa ja Suomen pysyvistä edustustoista ETYJ:issä ja YK:ssa.

Anu Laamasen isä oli eversti Pentti Laamanen ja isoisä sanomalehdentoimittaja Väinö S. J. Laamanen.

## Lähteet

## Aiheesta muualla
John Van Reenen

**John Van Reenen** (s. 26. joulukuuta 1965) on brittiläinen taloustieteilijä ja soveltavan taloustieteen professori Sloan School of Managementissa Massachusetts Institute of Technologyssa. Aiemmin hän toimi professorina London School of Economicsissa vuosina 2003-2016. Van Reenen on erikoistunut innovaatioiden taloustieteeseen sekä työmarkkinoiden ja tuottavuuden tutkimukseen. Hänelle myönnettiin Yrjö Jahnsson Award vuonna 2009.

## Lähteet

## Aiheesta muualla
* John Van Reenenin tutkimukset IDEASissa
Sami Kallunki

**Sami Olavi Kallunki** (27. huhtikuuta 1971 Kuusamo – 2. joulukuuta 1999 Kuusamo) oli suomalainen yhdistetyn hiihtäjä. Hänen seuransa oli Kuusamon Erä-Veikot. 

Kallunki osallistui Val di Fiemmen maailmanmestaruuskilpailuihin 1991. Kallunki kilpaili  Pasi Saapungin ja Jukka Ylipullin kanssa joukkuekilpailussa, jossa Suomi sijoittui kuudenneksi. Henkilökohtaisessa kilpailussa Kallunki oli 37:s. 

Albertvillen olympialaisissa 1992 Kallunki osallistui henkilökohtaiseen kilpailuun ollen lopputuloksissa 28:s. Hän lähti hiihto-osuudelle 42:nnelta sijalta.

## Lähteet
V. O. Veilahti

**Veikko Olavi Veilahti** (vuoteen 1952 *Lahtinen*; 21. heinäkuuta 1926 Tampere – 21. huhtikuuta 1994 Tampere) oli suomalainen työväenopiston rehtori ja yliopiston lehtori. Veilahti valmistui valtiotieteen kandidaatiksi vuonna 1948, toimi Yhteiskunnallisen korkeakoulun valtio-opin laitoksen assistenttina 1949–1953 sekä Tampereen työväenopiston opettajana vuodesta 1953 ja rehtorina 1962–1974. Vuosina 1974–1986 hän oli Tampereen yliopiston järjestöopin lehtori. Veilahti oli myös Kiljavan opiston opettaja, Lenin-museon johtokunnan jäsen, aikakauslehti *[[Luotain (lehti)|Luotaimen]]* toimitussihteeri ja *[[Aamulehti|Aamulehden]]* kirjallisuusarvostelija. Veilahden elämäkerran kirjottaneen Sakari Kiurun mukaan hän oli keskeinen sosialidemokraattinen ideologi 1950-luvulta 1970-luvulle saakka. 

## Teoksia
Nimellä *V. O. Lahtinen*:
* *Naapurimme Neuvostoliitto*. Työväen sivistysliiton opintosuunnitelmia. Helsinki 1949
* Karl Vorländer : *Sosialististen aatteiden historia* ; suom. A. Penttilä, Heikki Välisalmi ; lisäyksillä varustanut Veikko Lahtinen. 2. painos Tammi, Lahti 1950
* *Sosialismin aatehistoria ja teoria : peruskurssi 1-9 opetuskirje*. Työväen sivistysliiton kirjeopisto, Helsinki 1951
Nimellä *V. O. Veilahti*:
* *Ideologia ja todellisuus : maisteri V. O. Veilahden esitelmä kaupunginkirjaston yhteiskuntatieteellisessä kerhossa 18. 4. 1955*. Yhteiskuntatieteellinen julkaisusarja / Tampereen kaupunginkirjasto 1. Tampere 1955
* *Yhteiskuntasuunnittelu ja yksilön vapaus : esitelmä pidetty Tampereen kaupunginkirjaston yhteiskuntatieteellisen kerhon kokouksessa 12. 12. 1955*. Monistejulkaisu / Tampereen kaupunginkirjasto 6. Tampere 1955
* *Ammattiyhdistysliike kansanvaltaisessa järjestelmässä*. Ajankohtaisia kysymyksiä 11. Suomen ammattiyhdistysten keskusliitto, Helsinki 1956
* *Hyvinvointivaltio, sen taloudelliset, poliittiset ja sivistykselliset kehittämisedellytykset* : esitelmä. Synteesi ry:n ajankysymyksiä 1. Tammi, Helsinki 1957
* *Sosialismi meidän vuosisadallamme : kurssin peruskirja : Sosialismi tällä vuosisadalla*. Tammi - Työväen sivistysliiton kirjeopisto, Helsinki 1966
*Väinö Voionmaan sivistyksellisiä peruskäsityksiä: TSL:n juuret: Artikkeli seminaariraportissa toim. Ojala Pasi : Yhteiskunta, elämäntapa, työväen sivistystyö. Tampere 1989

## Suomennoksia
* Ernst Wigforss : *Taloudellinen kansanvalta* ; sisältää Oslon pohjoismaisessa työläiskokouksessa 29. 8. 1947 pidetyn esitelmän vähän täydennettynä ; suom. Veikko O. Lahtinen. Tammi, Helsinki 1951 (alkuteos *Ekonomisk demokrati*)
* *Sosialismi tällä vuosisadalla* ; toim. Allan Flanders ja Rita Hindel ; suomennos: V. O. Veilahti. Tammi, Helsinki 1965

## Lähteet
* Fennica

### Viitteet

## Kirjallisuutta
* Sakari Kiuru : *Aatteen mies : V. O. Veilahti arjen maailmassa*. Edita, Helsinki 1998
Polttoainemittari

**Polttoainemittari** eli **bensiinimittari** (puhekielessä *bensamittari*) on autossa ja myös muissa kulkuneuvoissa yleensä kojetaulussa sijaitseva mittari, joka näyttää polttoainetankissa jäljellä olevan polttoaineen määrän. Polttoainemittari ei yleensä näytä jäljellä olevaa polttoainetta litroina, vaan summittaisen määrän viisarin avulla. Auton polttoainemittari toimii polttoainetankissa sijaitsevan kohon avulla, joka liikkuu polttoaineen määrän mukaan ylös ja alas.
Chambordin linna

**Chambordin linna** (ransk. *Château de Chambord*) on Chambordissa, Loirejoen laakson itäosassa sijaitseva linna. Chambordin linna on Loiren linnoista suurin ja ylellisin sekä yksi hienoimmista Ranskan renessanssiarkkitehtuuria edustavista rakennuksista.

## Historia
Chambordin linna on rakennettu vuosina 1519–47. Linna edustaa siirtymävaihetta, jolloin linnat alkoivat muuttua keskiaikaisista linnoituksista ylhäisön ylellisiksi palatsimaisiksi asunnoiksi, joita kutsuttiin nimellä *châteaux de plaisance*.

Chambordin linnan on suunnitellut toskanalainen arkkitehti Domenico da Cortona. Linnan rakentaminen alkoi vuonna 1519 ja jatkui 1600-luvulle saakka. Linnaa ryhdyttiin rakentamaan pian sen jälkeen, kun kuningas Frans I oli palannut Italian sotaretkeltä. Kuningas oli ilmeisesti omaksunut vaikutteita italialaisesta rakennustaiteesta. Da Cortona valmisti puiset pienoismallit suunnittelun avuksi sekä valvoi linnan rakennustöitä.
Linnan alkuperäinen tarkoitus on jäänyt epäselväksi. Frans I oli kyllä hyvin kiinnostunut rakennushankkeesta, mutta vieraili työmaalla harvoin ja ehti kuolla ennen linnan valmistumista.

Vuosina 1529–1539 linnan arkkitehtina toimi Pierre Nepveu ("Trinqeau"). Linna valmistui Henrik II:n aikana. Sitä laajennettiin Ludvig XIV:n aikana. Linnaa uudisti Bordeaux’n herttua. Nykyisin Chambordin linnaa ympäröi laaja puisto, ja se toimi aikoinaan myös suurena metsästysmajana. Puiston suunnitteli arkkitehti Jules Hardouin-Mansart noin vuonna 1684.

Kuningas Ludvig XIV oleskeli Chambordissa satunnaisesti valtakautensa aikana. Vuonna 1670 Molière esitteli Chambordissa kuuluisan komediansa *Le Bourgeois Gentilhomme* Ludvigille ja hänen hovilleen. Linna ryöstettiin Ranskan vallankumouksen aikana, minkä jälkeen se hylättiin joksikin aikaa, kunnes Napoleon lahjoitti sen marsalkka Louis-Alexandre Berthierille vuonna 1809. Ranskan valtio osti Chambordin linnan vuonna 1930, ja se toimi toisen maailmansodan aikana tuhansien arvokkaiden taideteosten turvasäilönä.

## Arkkitehtuuri

Linnan ydinrakennus on pyöreiden kulmatornien sulkema neliö, jonka keskiössä on kupukattoinen porrastorni kaksoiskierreportaineen. Keskusrakennuksen ja suuren pihan sulkee 156 × 117 metrin suuruinen, etutornien sivuista lähtevä matalampi siipirakennus, jossa on pyöreät kulmatornit. Pohjoinen fasadi pikkutorneineen, kattoikkunoineen, korkeine savupiippuineen, suippokattoineen antaa alppivuorten siluettia muistuttavan vaikutelman. Linnassa on 440 huonetta ja salia, joissa on historiallisia muotokuvia.

Chambordin linna on erityisen kuuluisa kaksoiskierreportaistaan, joissa yksi henkilö voi samaan aikaan nousta ylöspäin ja toinen laskeutua alaspäin, eivätkä he koskaan kohtaa. Oletetaan, että portaikon rakenne perustuu Leonardo da Vincin suunnitelmaan.

## Lähteet

## Aiheesta muualla
Madame Bovary (vuoden 1991 elokuva)

**Madame Bovary** () on vuonna 1991 ensi-iltansa saanut Claude Chabrolin ohjaama ranskalainen draamaelokuva, jonka pääosia näyttelevät Isabelle Huppert, Jean-François Balmer, Christophe Malavoy ja Jean Yanne. Elokuva perustuu Gustave Flaubertin romaaniin *[[Rouva Bovary]]* (ransk. *Madame Bovary*, 1857), jonka pohjalta Claude Chabrol sovitti elokuvan käsikirjoituksen. Elokuvan tuottajana oli Marin Karmitz.

*Madame Bovary* kilpaili vuoden 1991 Moskovan elokuvajuhlilla, missä Claude Chabrol oli ehdokkaana pääkilpailussa parhaan elokuvan Kultaisen Pyhän Yrjön saajaksi. Isabelle Huppertin roolisuoritus palkittiin Moskovan elokuvajuhlien parhaan naisnäyttelijän Hopeisella Pyhällä Yrjöllä. Elokuva oli ehdokkaana myös parhaan vieraskielisen elokuvan Golden Globen ja parhaan puvustuksen Oscarin saajaksi.

## Juoni

*Madame Bovary* sijoittuu vuoden 1837 Ranskaan. Emma (Isabelle Huppert) on maalaistyttö ja tyytymätön karuun osaansa elämässä. Päättäneenä iskeä korkeamman elintason kultasuoneen, Emma viettelee varakkaan lääkärin Charles Bovaryn (Jean-François Balmer) ja menee tämän kanssa naimisiin. Nuoren Emma Bovaryn sosiaalinen status ja yhteiskuntaluokka parantuvat huomattavasti, mutta hän on kuitenkin yhä tyytymätön tyhjään elämäänsä. Aviomies ja porvariluokan arki tuntuvat hetken jälkeen ahdistavalta ja väkinäiseltä, joiden kuristusotetta eivät useat rakastajatkaan kykene helpottamaan.

## Näyttelijät

## Tuotanto
*Madame Bovaryn* kuvaukset alkoivat 3. syyskuuta 1990 ja päättyivät 23. marraskuuta 1990. Elokuvaa kuvattiin muun muassa Lyons-la-Forêtin kunnassa Euren departementissa Ranskassa. Elokuvan tuotantoyhtiöinä olivat MK2 Productions, CED Productions ja FR3 Films Production.

## Julkaisu ja vastaanotto
*Madame Bovary* sai ensi-iltansa Ranskassa 3. huhtikuuta 1991 ja oli MK2 Diffusionin teatterilevittämä. Elokuva keräsi Ranskassa teatterikierroksensa aikana 1 292 151 katsojaa ja tuotti Yhdysvalloissa 1 942 423 dollarin lipputulot.

Rotten Tomatoes -sivuston mukaan 89% kriitikoista on antanut elokuvalle positiivisen arvosanan 6,7/10 keskiarvolla. Keräys perustuu yhdeksään arviointiin. 2 078 käyttäjästä 60% on antanut elokuvalle positiivisen arvosanan 3,3/5 keskiarvolla. Internet Movie Databasen 2 937 käyttäjää on antanut elokuvalle keskiarvon 6,7/10. Roger Ebert antoi elokuvalle kolme tähteä neljästä.

*Madame Bovary* julkaistiin Ranskassa DVD:lle ensi kerran 23. huhtikuuta 2000. Future Film julkaisi elokuvan Suomessa DVD:lle 20. elokuuta 2008.

## Palkinnot ja ehdokkuudet

## Lähteet

## Aiheesta muualla
* 
* 
* 
* ''Madame Bovary'' AlloCinéssä 
* ''Madame Bovary'' UniFrancessa 
* ''Madame Bovary'' Rotten Tomatoes -sivustolla
Paavo Kuronen

**Paavo Juhani Kuronen** (20. heinäkuuta 1942 Helsinki – 19. joulukuuta 2017) oli suomalainen everstiluutnantti, joka toimi Lapin jääkäripataljoonan komentajana. 

Kuronen syntyi konstaapeli Paavo Kurosen ja Ingrid Oseniuksen perheeseen. Hänen puolisonsa vuodesta 1963 oli Maria Tikka.

Kuronen tuli ylioppilaaksi Helsingin kaksoisyhteislyseosta 1962 ja suoritti Kadettikoulun 1966 ja Sotakorkeakoulun 1975. Hän toimi opetusupseerina ja komppanianpäällikkönä Uudenmaan jääkäripataljoonassa 1966–1972 ja opetusupseerina Taistelukoulussa 1975–1980. Pääesikunnassa Kuronen oli toimistoesiupseeri 1980–1985 toimistopäällikkö 1985–1989.  Lapin jääkäripataljoonan komentajana hän toimi vuodesta 1989 vuoteen 1990, jolloin hän erosi vakinaisesta palveluksesta. Kuronen oli puolustusvoimien moninkertainen  ikämiesten sadan metrin vapaauinnin mestari. 

Kuronen ylennettiin vänrikiksi 1963, luutnantiksi 1966, yliluutnantiksi 1969, kapteeniksi 1972, majuriksi 1977 ja everstiluutnantiksi 1985.  

## Lähteet
La Vall d'Uixó

**La Vall d'Uixó** (espanjaksi Vall de Uxó) on kunta Valencian itsehallintoalueella Itä-Espanjassa  Välimeren rannalla. Kunnan asukasluku oli 31 819 vuonna 2016.

Kunnassa sijaitsevat Joosefin luolat (*Grutes de Sant Josep* tai *Coves de Sant Josep*; esp. *Grutas de San José*), joissa virtaa myös maanalainen joki. 


Ajuntament lavallduixo edited.jpg|Kunnantalo
Vall de Uxó.Iglesia del Santo Ángel Custodio.jpg|Església del Sant Àngel
Entrada a les Coves de Sant Josep.jpg|Coves de Sant Josep
Eixida del riu subterrani de les coves de sant Josep, la Vall d'Uixó.JPG|Coves de Sant Josep
Coves de sant Josep de la Vall d'Uixó, barques.JPG|Coves de Sant Josep


## Lähteet

### Viitteet

## Aiheesta muualla
Tähdistö (lehti)

**Tähdistö** on  Eurooppanuoret ry:n julkaisema asiantuntija- ja järjestölehti, joka ilmestyy kahdesti vuodessa. Lehden päätoimittajina toimivat Ninni Norra ja Gergely Kozár. Lehteä on julkaistu vuodesta 2002. Alun perin lehteä julkaistiin painettuna. 2010-luvulla lehden jakelu muuttui sähköiseksi.

Tähdistö pyrkii edistämään Eurooppa-asioihin liittyvää keskustelua uskonnollisesti ja puoluepoliittisesti sitoutumattomalla tavalla. Julkaisuun kirjoittavat niin Eurooppanuorten aktiivit kuin EU-asioissa harjaantuneet asiantuntijat. Viime vuosina Tähdistössä on julkaistu tekstejä esimerkiksi suurlähettiläiltä, akateemikoilta ja europarlamentaarikoilta. Tähdistö on kolmekielinen julkaisu, jossa tekstejä ilmestyy suomen, ruotsin ja englannin kielellä.

## Katso myös
*Eurooppalainen Suomi

## Lähteet

## Aiheesta muualla
* Tähdistö-lehden verkkosivut
* Tähdistö-lehti ISSUU-sivulla
Kumagaya

**Kumagaya** () on Japanin kaupunki Honshūn saarella Kantōn alueella Saitaman prefektuurissa. Se sijaitsee prefektuurin pohjoisosassa Gunman prefektuurin rajalla prefektuurin pääkaupungin Saitaman luoteispuolella. Kaupungissa on 199&nbsp;427 asukasta (vuonna 2017) ja sen pinta-ala on 159,82 neliökilometriä. Kumagaya on nimitetty yhdeksi Japanin erityiskaupungeista.

Kumagaya on Saitaman pohjoisosan kaupungeista suurin ja toimii paikallisena talous-, koulutus- ja teollisuuskeskuksena. Edo-kaudella 1600–1800-luvuilla se kehittyi Nakasendō-tien varren postiasemana (*[[shukuba]]*). Kaupunkioikeudet Kumagayalle myönnettiin vuonna 1933, toisena Saitaman prefektuurissa. Prefektuurin kaupungeista Kumagaya tuhoutui toisen maailmansodan pommituksissa pahiten: noin 75 prosenttia kaupungista paloi. Vuonna 1982 kaupunki sai luotijunayhteyden Jōetsu Shinkansenin avautuessa. Kaupunkia palvelevat myös JR Higashi-Nihonin Takasaki-linja ja Chichibu-rautateiden Chichibu-päälinja.

Kumagaya tunnetaan yhtenä Japanin kesän kuumimmista paikoista. Alueen poikkeava kuumuus johtuu Tokiosta virtaavasta, kaupunkisaarekeilmiön lämmittämästä kuumasta ilmasta ja Chichibuvuorilta virtaavasta föhntuulesta. Kaupunki onkin ottanut tunnuslauseekseen *Atsui zo! Kumagaya* (, ’Tosi kuuma! Kumagaya’).

## Lähteet

## Aiheesta muualla

* Kaupungin internetsivut
Caldecottin metroasema

**Caldecott** on Singaporen Mass Rapid Transit -metrojärjestelmän asema Toa Payohissa Singaporen keskisellä suuralueella. Se avattiin 8. lokakuuta 2011. Asemaa käyttävät Circle Linen junat. Vaihtoyhteys uudelle Thomson–East Coast Linelle avautui 28. elokuuta 2021, linjan toisen vaiheen avutumisen yhteydessä. Se toimi linjan pääteasemana 13. marraskuuta 2022 asti, jolloin kolmas vaihe Gardens by the Bayhin avattiin.

## Junat

## Lähteet

## Aiheesta muualla

* Caldecottin metroasema Singaporen liikennelaitoksen sivuilla
Mount Sentinel

**Mount Sentinel** (*sentinel* tarkoittaa suomeksi vartijaa), alkuperäiseltä nimeltään *Mount Woody*, on pieni vuori Montanan yliopiston itäpuolella Missoulassa, Montanassa, Yhdysvalloissa. Vuori on 597 metriä (1 958 jalkaa) korkea ja sen korkeus merenpinnasta on 1 573 metriä (5 158 jalkaa). Vuoren länsirinteellä, 189 metriä (620 jalkaa) rinnettä ylöspäin, on suuri betoninen M-kirjain.

## Historia
Vuonna 1902 Northern Pacific Railway -rautatieyhtiö lahjoitti Montanan yliopistolle maata Sentinel-vuorelta. Yhdysvaltain kongressi lahjoitti myöhemmin yliopistolle maata niin, että yliopiston omistukseen kuului maata vuoren juurelta vuoren huipulle. Näin Montanan yliopistosta tuli ainoa yhdysvaltalainen yliopisto, joka omistaa vuoren. Vuonna 2000 Missoulan kaupunki osti myös maata vuoren rinteiltä.

## M-kirjain
### Historia
Ensimmäinen polku ylös vuoren rinnettä paikkaan, mihin M-kirjain myöhemmin tulisi, tehtiin yliopiston metsätieteiden opiskelijoiden toimesta vuonna 1908. 1909 yliopiston kolmannen vuoden opiskelijat rakensivat ensimmäisen kirjaimen valkaistuista kivistä polun yläpäähän. 1912 ensimmäisen vuoden opiskelijat rakensivat pienen puisen M-kirjaimen. Puinen pystyssä seisova kirjain maksoi 18 dollaria. Tuuli tuhosi puisen kirjaimen 1914 ja uudelleen, kun uusi kirjain oli saatu tilalle.

Vuonna 1915 uusi M-kirjain rakennettiin valkaistuista kivistä 60 metriä (200 jalkaa) alkuperäistä kirjainta ylemmäs. Vuonna 1968 tämä korvattiin betonisella kirjaimella, jonka koko on 38 kertaa 30 metriä (125 kertaa 100 jalkaa), koska vanhan kirjaimen ylläpito ei enää kannattanut. Tämä betoninen kirjain on yhä Sentinel-vuoren rinteellä.

### Perinne
Vuosien 1915 ja 1968 välillä, kun M-kirjain koostui valkaistuista kivistä, ensimmäistä vuottaan opiskelevat pojat nousivat joka vuosi vuorelle valkaisemaan kirjaimen uudelleen. Perinne päättyi betonisen kirjaimen rakentamiseen.

Vuodesta 1919 alkaen ensimmäistä vuottaan opiskelevat pojat ovat kiivenneet kirjaimelle Homecoming-juhlan aikaan ja valaisseet M-kirjaimen ääriviivan rautatielyhdyillä. Tämä perinne jatkuu nykyään yliopiston advokaattien toimesta.

Vuosittain Amerikan alkuperäiskansoista tiedottavalla Native American Awareness Week -teemaviikolla M-kirjaimen juurella järjestetään auringonnoususeremonia.

### Vandalismi
Vuonna 1914 ensimmäisen vuoden opiskelijat nousivat valkaisemaan kivistä M-kirjainta, mutta järjestivätkin kivet uudelleen muodostamaan ”14”. Laskeuduttuaan vuorelta toisen vuoden opiskelijat lähettivät ensimmäisen vuoden opiskelijat järjestämään kivet takaisin M-kirjaimeksi.

Vuonna 1920 Montanan yliopiston joukkueen voitettua Montanan osavaltionyliopiston, joukko osavaltionyliopiston joukkueen kannattajia kiipesi vuorelle ja maalasi kirjaimen kirkkaansinisen ja kullan väriseksi. Aikaisin seuraavana aamuna Montanan yliopiston kannattaja huomasi kepposen ja herätti joukon muita opiskelijoita auttamaan kirjaimen maalauksessa takaisin valkoiseksi.

## Lähteet
San Esteban de Gormaz

**San Esteban de Gormaz** on kunta Sorian maakunnassa Espanjassa. San Esteban de Gormazin asukasluku oli 3043 vuonna 2016. 

Pyhän Mikaelin kirkko (Iglesia de San Miguel) vuodelta 1081 ja Iglesia de la Virgen del Rivero 1100-luvulta edustavat romaanista tyyliä. Duero-joen ylittävä silta on keskiajalta.


San Esteban de Gormaz. Plaza Mayor.jpg|Plaza Mayor ja kaupungintalo
Puerta de la Villa (s. XVI).jpg|Kehämuurin portti johtaa keskusaukiolle.
006843 - San Esteban de Gormaz (8108223594).jpg|Castillo de San Esteban de Gormaz
Iglesia de la Virgen del Rivero II.jpg| Iglesia de la Virgen del Rivero 
Iglesia de San Miguel (San Esteban de Gormaz). Fachada meridional.jpg|Iglesia de San Miguel
006863 - San Esteban de Gormaz (8113748597).jpg 
006860 - San Esteban de Gormaz (8113671099).jpg
006846 - San Esteban de Gormaz (8108478134).jpg


## Lähteet
*spain.info: San Esteban de Gormaz 

### Viitteet

## Aiheesta muualla
Google Pixel

**Google Pixel** on sarja Googlen kehittämiä viihde-elektroniikkalaitteita. Google Pixel -sarjan älypuhelimissa sekä tableteissa käytetään käyttöjärjestelmänä Androidia ja läppäreissä Chrome OS:ää.

## Tuotteet
### Chromebook Pixel

Google esitteli Chromebook Pixel -läppärin helmikuussa 2013. Chrome OS- käyttöjärjestelmällä varustetussa Chromebook Pixelissä on 12,85 tuuman kosketusnäyttö ja vähintään 32 gigatavua sisäistä muistia. Toisen sukupolven Chromebook Pixel julkistettiin maaliskuussa 2015. Vuoden maaliskuussa 2017 Chromebook Pixel -läppäreitä huhuttiin kuolleiksi. Google kuitenkin vihjasi Chromebook Pixel -läppäreiden jatkavan eloaan, vaikka uusia tuotteita ei oltukaan julkaistu pariin vuoteen.

### Pixel C
Google esitteli Pixel C -tablettitietokoneen 29. syyskuuta 2015. Se on varustettu 10,2 tuuman näytöllä ja uudella Android 6.0 -käyttöjärjestelmällä. Pixel C:lle on saatavilla lisävarusteena myös näyttösuojana toimiva Bluetooth-näppäimistö. Google kehitti aiemmista Nexus-sarjan tableteista poiketen Pixel C:n itse.

### Pixel-puhelimet

Google esitteli Pixel-sarjan ensimmäiset puhelimet, Pixelin ja Pixel XL:n, lokakuussa 2016. Ne eivät Nexus-sarjan laitteiden tavoin tarjoa aivan puhdasta Androidia, vaan niissä käytetään Googlen *Pixel Launcheria*. Google tarjoaa Pixel-puhelinten ostajille oman Google Assistant -puheentunnistusjärjestelmänsä, nopeat käyttöjärjestelmäpäivitykset ja rajattomasti ilmaista pilvitallennustilaa valokuville. Google kehittää ja myy Pixel-puhelimet itse, toisin kuin yhteistyössä muiden valmistajien kanssa tehdyt Google Nexus -sarjan laitteet. Google pyrkii lippulaivatason Pixel-puhelimilla haastamaan Applen iPhonet.

Vuoden 2020 elokuussa Google julkaisi Pixel 4a:n, joka on varustettu muun muassa 5,81" AMOLED näytöllä sekä 3140 mAh akulla.

#### Muita Pixel-puhelimia:

* Google Pixel 5 (julkaistu 30. syyskuuta 2020)
* Google Pixel 6, 6a ja 6 Pro (julkaistu 19. lokakuuta 2021)
* Google Pixel 7, 7a ja 7 Pro (julkaistu 6. lokakuuta 2022)
* Google Pixel 8 ja 8 Pro (julkaistu 4. lokakuuta 2023)

### Pixel Watch -älykellot
Pixel 7 ja 7 Pron rinnalla lokakuussa 2022 Google julkaisi myös ensimmäisen älykellonsa, Pixel Watchin. Sen ominaisuuksiin lukeutuu 5ATM-luokituksen vedenkestävyys, AMOLED-näyttö 1000 nitin maksimikirkkaudella sekä tuki 4G-mobiiliyhteydelle.

Vuoden 2023 lokakuussa Google julkaisi Pixel Watch 2:n, joka tuo muutamia parannuksia edeltäjäänsä. Esimerkiksi terveyden ja hyvinvoinnin seurantaominaisuuksia on kehitetty. Lisäksi Pixel Watch 2 sisältää uuden Fitbitin sykeanturin, joka on jopa 40% tarkempi ja luotettavampi yhdessä koneoppimisalgoritmin kanssa.

## Lähteet

## Aiheesta muualla
Písek

**Písek** () on Etelä-Böömin läänissä Tšekin tasavallassa sijaitseva kaupunki, jonka asukasluku on 30&nbsp;119. Kaupunki sijaitsee Otava-joen varrella. Kaupungin nimi on tšekkiä ja tarkoittaa hiekkaa..

Písek perustettiin arviolta 1200-luvulla ja varhaisin siitä löydetty maininta on vuodelta 1243. 1600-luvulla käydyn Kolmikymmenvuotisen sodan aikana eri joukot valloittivat Písekin kolmeen kertaan. Valloituksista viimeinen tapahtui syyskuussa 1620, jonka yhteydessä lähes koko kaupunki tuhoutui.

## Lähteet
Strakonice

**Strakonice** () on Etelä-Böömin läänissä Tšekin tasavallassa sijaitseva kaupunki. Kaupungin asukasluku on 22&nbsp;888 (1.1.2018). 

## Kuvagalleria


ST hrad Jelenka a kostel DSCN5626.JPG
Městská spořitelna ve Strakonicích.jpg
Strakonice-ZS Velke namesti.jpg
ST lavka pres Otavu DSCN5647.JPG
Strakonice, hrad, Šmidingerova knihovna.jpg



## Lähteet

## Aiheesta muualla
Google Daydream

**Google Daydream** on Googlen kehittämä virtuaalitodellisuusalusta, joka sisältyy Android Nougat -käyttöjärjestelmään. Google Daydream esiteltiin Google I/O 2016 -tapahtumassa. Google Daydream sai Play-kauppaan oman osastonsa, josta yhteensopivia VR-sovelluksia voi ladata.

## Vaatimukset
Google Daydream toimii vain tietyillä yhteensopivilla puhelimilla, jotka on optimoitu Google Daydreamia varten nopealla näytöllä, tehokkaalla järjestelmäpiirillä ja tarkoilla antureilla. Google Daydream optimoi puhelimen suorituskyvyn ja käyttöliittymän virtuaalitodellisuuden käyttöön. Google Daydream vaatii toimiakseen yhteensopivat VR-lasit ja langattoman ohjainlaitteen. Googlen oli tarkoitus jättää ne kolmannen osapuolen valmistajien tehtäväksi, mutta se teki itse Google Daydream View -virtuaalilasit.

## Lähteet

## Aiheesta muualla
* Verkkosivut
Hämeenkyrön vanhan hautausmaan kappeli

**Hämeenkyrön vanhan hautausmaan kappeli** on vuonna 1895 valmistunut kappeli Vanhalla hautausmaalla Hämeenkyrön Pappilassa.

## Lähteet
Lemhi (joki)

**Lemhi** (eng. *Lemhi River*) on 97 kilometriä (60 mailia) pitkä joki Yhdysvalloissa Idahon osavaltiossa. Se on Salmonjoen sivujoki, joka puolestaan on Snakejoen sivujoki, joka on Columbiajoen sivujoki. Joen valuma-alue on 3&nbsp;149&nbsp;km2 (1&nbsp;216 neliömailia).

Joen alkulähteet sijaitsevat Leadoren lähellä 1&nbsp;800 metriä merenpintaa korkeammalla. Joki virtaa luoteeseen kunnes laskee Salmoniin Salmonin kaupungin pohjoispuolella. Joen korkeus merenpinnasta sen laskiessa Salmoniin on noin 1&nbsp;200 metriä.

## Historia

Lewis ja Clark kohtasivat tutkimusretkellään joukon shoshoneita Lemhijoen lähellä. Oppaana toiminut intiaaninainen Sacagawea osoittautui Cameahwaitin, yhden shoshoneiden kolmesta päälliköstä, siskoksi.

## Kalasto
Joessa on tavattu seuraavia kalalajeja vuodesta 1990 alkaen tehdyissä tutkimuksissa:
* Puronieriä (Salvelinus fontinalis)
* *[[Salvelinus confluentus]]*
* Kuningaslohi (*Oncorhynchus tshawytscha*)
* Punakurkkulohi (*Oncorhynchus clarki*)
* *[[Pyörösiiat|Prosopium williamsoni]]*
* Kirjolohi (*Oncorhynchus mykiss*)
* Punakurkkulohi (*Oncorhynchus clarki lewisi*)
* Kirjo- ja punakurkkulohien risteymä (*Oncorhynchus mykiss x clarki*)

## Lähteet
Dworshakin vesivoimalaitos

**Dworshakin vesivoimalaitos** on United States Army Corps of Engineersin operoima ja omistama vesivoimalaitos Clearwater-joen pohjoishaarassa Idahon osavaltion pohjoisosassa, Yhdysvalloissa. Betonirakenteinen voimalaitospato on Yhdysvaltain kolmanneksi korkein.

Dworshakin vesivoimalaitos on varustettu kahdella 90 megawatin ja yhdellä 220 megawatin yksiköllä, ja laitoksen asennettu kokonaisteho on 400 megawattia. Voimalaitos tuotti vuoden 2015 aikana 1,63 terawattituntia sähköä.

Padon rakenteellinen korkeus on 219 metriä, ja 492 metriä merenpinnasta sijaitsevan harjan pituus noin kilometri. Patojärven tilavuus on noin 4,28 kuutiokilometriä. Noin 87 kilometriä pitkän tekojärven pinta-ala on noin 81 neliökilometriä. Dworshakin padon on arvioitu valmistumisensa jälkeen säästäneen noin 2,8 miljoonaa dollaria pienentyneissä tulvavaurioissa.

## Historia
Pato sai rakennusluvan vuoden 1962 Flood Control Actin myötä, ja rakennustyöt käynnistyivät vuonna 1966. Voimalaitos valmistui kesäkuussa 1972, jolloin alkoi myös sen käyttö tulvanhallintaan. Voimalaitos kytkettiin sähköverkkoon yhdeksän kuukautta myöhemmin maaliskuussa 1973. Padon tukinuittojärjestelmät valmistuivat toukokuussa 1979, ja niitä käytettiin 1980-luvun puoliväliin saakka, jolloin tukkien kuljetus siirtyi metsäautoteiden parantumisen seurauksena muille kuljetusmetodeille.

Alun perin patoon asennettiin kolme turbiinia sähköntuotantoa varten. Turbiinien yhteenlaskettu tuotantokapasiteetti on 400 megawattia. 1990-luvulla padon sähköntuotantokapasiteetti oli tarkoitus kaksinkertaistaa ja turbiineja asennettiin kolme lisää. Kaikkien kuuden turbiinin käyttäminen täydellä teholla olisi kuitenkin johtanut niin suureen virtaamaan, että alavirtaan olisi tarvittu toinen pato vesimassojen hallitsemiseksi. Asukkaiden vastustuksesta johtuen toista patoa ei kuitenkaan rakennettu, ja vain kolme padon tuurbiineista on käytössä.

Patoa on kritisoitu sen vaikutuksista joen ekosysteemiin. Pato katkaisi mereen vaeltavien kirjolohien vaellusreitin ja tekojärvi peitti alleen osan vapitien ja valkohäntäpeurojen talvehtimisalueesta.

## Lähteet
Muumipeikko (televisiosarja)

**Muumipeikko** () on ruotsalainen Sveriges Radion tuottama vuonna 1969 valmistunut 13-osainen Tove Janssonin luomiin Muumi-hahmoihin perustuva televisiosarja. Sarjan ohjasivat Vivica Bandler ja Ulla Berglund. Käsikirjoituksen tekivät Tove ja Lars Jansson. Pääosanesittäjät ovat suomalaisia näyttelijöitä.

Sarjan ensimmäinen jakso esitettiin 5. joulukuuta 1969 Ruotsin TV2-kanavalla. Suomessa sarja on esitetty TV1-kanavalla alkuvuodesta 1970.

Erna Tauro sävelsi sarjaan useita lauluja. Janssoneiden käsikirjoitus ja Tauron laulut sovitettiin tekijöiden kuoleman jälkeen musiikkinäytelmäksi *Kuningas Muumilaaksossa* (*Kungen i Mumindalen*), joka sai ensi-iltansa Helsingin Svenska Teaternissa vuonna 2008.

## Sarjan osat
Luettelossa jaksojen ruotsinkieliset nimet:
# Den lyckliga dalen
# Av med näsan!
# Fjärilar och hovnigningar
# Guld och sammet
# Menuett och spaghetti
# Rubiner och byxknappar
# Parad och trolleri
# Kungen kommer!
# Kungen blir osynlig
# Kungen flyger
# Troll och teater
# Rampfeber
# Generalrepetition

## Sarjan näyttelijät

Sarjassa muuminaamioissa olevat näyttelijät ottavat naamionsa pois eräässä kohtauksessa, joka tosin kuuluu sarjan juoneen. Ruotsissa tästä tosin spekuloitiin, että näyttelijät olisivat muuten tukehtuneet naamioittensa alle. Sarjassa Pikku Myytä näytellyt Elina Salo esitti kyseistä hahmoa myös Lilla Teaternin Muumi-näytelmissä. Hän esitti hahmoa myös äänellään animaatiosarjassa *[[Muumilaakson tarinoita]]* Yleisradion tekemässä suomenkielisessä jälkiäänityksessä. Lasse Pöysti oli näytellyt Muumipeikkoa jo vuonna 1959 Vivica Bandlerin Lilla Teaternille ohjaamassa *Troll i kulisserna* -näytelmässä.

## Lähteet
Crysis (pelisarja)

**Crysis** on saksalaisen Crytekin science fiction -aiheinen ensimmäisen persoonan ammuntapeli. Pelisarjan ensimmäinen osa julkaistiin 2007.

## Pelit
* Crysis (2007)
* Crysis Warhead (2008)
* Crysis 2 (2011)
* Crysis 3 (2013)

## Muut
* Crysis Wars (2008), moninpeli, joka sisältyy Crysis Warhead -peliin
* Crysis Maximum Edition (2012), kooste, johon sisältyy Crysis, Crysis Warhead ja Crysis Wars
* Crysis Trilogy (2014), kokoelma sarjan peleistä
* Crysis Analogue Edition: The Board Game (2015), vuoropohjainen lautapeli

## Lähteet

## Aiheesta muualla
* Pelisarja MobyGamesissä 
*http://www2.ea.com/crysis2
Google Daydream View

**Google Daydream View** (myös **Daydream View** tai **Daydream VR**) ovat Googlen  4. lokakuuta 2016 julkaisemat virtuaalitodellisuuslasit. Daydream View'n ennakkotilaaminen alkoi Yhdysvalloissa 20. lokakuuta. Ne tulivat saataville 10. marraskuuta 2016 Google Storesta ja tietyistä kivijalkakaupoista. Niiden käyttöön vaaditaan Google Daydream -yhteensopiva Android-puhelin.

## Muotoilu
Daydream View -lasit on valmistettu vaahtomuovista ja kankaasta, jotta ne olisivat pehmeinä miellyttävät käyttää. Daydream View -lasit painavat 220 grammaa. Ne ovat saatavilla kolmessa värissä: ”Slate” (harmaa), ”Snow” (valkoinen) ja ”Crimson” (punainen). Daydream View -lasien mukana ei toimiteta kuulokkeita.

## Käyttö
Daydream View -lasien sisään asetetaan puhelin. Daydream View'iä ohjataan sen mukana toimitettavalla langattomalla ohjaimella, jossa on liikeantureita, ohjauslevy sekä koti- ja valikkopainike.

## Vastaanotto
Daydream View'n ennakkotuntuma sai Digitodayn arvostelija Henrik Kärkkäiseltä ”varauksettomat ennakkokehut”. Kärkkäinen kehui Daydream View -laseja kilpailijoita pehmeämmiksi ja kevyemmiksi.

## Lähteet

## Aiheesta muualla
* Verkkosivut
Google Home

**Google Home** on Googlen kehittämä puheohjauksella toimiva kaiutin. Sen avulla voi ohjata älykodin laitteita ja käyttää Google Assistantia. Google Homesta on tehty monia eri versioita, kuten pienehkö Google Home Mini ja musiikin kuuntelijoille kohdennettu Google Home Max.

## Historia
Amazonin julkistama puheohjauksella toimiva Echo-kaiutin nousi Yhdysvalloissa suosituksi. Google esitteli vastaavan Google Home -nimisen älykaiuttimen I/O 2016 -konferenssissa toukokuussa 2016. Google kertoi Home-kaiuttimesta lisää 4. lokakuuta. Google Homen toimitukset alkoivat Yhdysvalloissa 4. marraskuuta 2016.

## Muotoilu
Google Home on sylinterin muotoinen. Siinä on mikrofoni, kaiutin ja värilliset LED-valot.  Google Homen irrotettavaa alaosaa vaihtamalla Home-kaiuttimen väriä voi vaihtaa.

## Käyttö
Google Homen käyttö perustuu Google Assistantiin, jonka avulla Home-kaiutinta voi ohjata puheohjauksella. Google Assistantin avulla Google Home osaa vastata käyttäjänsä kysymyksiin ja keskustella hänen kanssaan. Sen avulla Home-kaiutin osaa muun muassa kertoa lähellä sijaitsevista eri alojen liikkeistä ja lähialueen mahdollisista ruuhkista. Laitteella voi myös käyttää Google-kääntäjää puheohjauksella.

Google Homen avulla voi ohjata muun muassa Chromecastia, Philipsin älykkäitä valaisimia ja Nest-termostaatteja. Sen kautta voi myös soittaa musiikkia. Monia kotiin sijoitettuja Home-kaiuttimia voi kytkeä toimimaan yhdessä.

## Lähteet

## Aiheesta muualla
* Verkkosivut
Philippe Aghion

**Philippe Mario Aghion** (s. 17. elokuuta 1956) on ranskalainen taloustieteilijä ja taloustieteen professori (Robert C. Waggoner Professor of Economics) Harvardin yliopistossa. Aghion tunnetaan yhdessä Peter Howittin kanssa Schumpeterilaisen talouskasvuteorian kehittäjänä. Hänelle myönnettiin Yrjö Jahnsson Award vuonna 2001. Aghion sai Nobelin taloustieteen palkinnon vuonna 2025 yhdessä Joel Mokyrin ja Howittin kanssa kestävää talouskasvua koskevista tutkimuksista.

Hän on ollut Academia Europæan jäsen vuodesta 2016.

## Teoksia ja tutkimuksia
* 
*
* 
* 

## Lähteet

## Aiheesta muualla
* Philippe Aghionin kotisivu
Salmon (Idaho)

**Salmon** on Yhdysvaltalainen pikkukaupunki Idahon osavaltiossa. Kaupunki on Lemhin piirikunnan keskus. Asukkaita kaupungissa on 3&nbsp;036 ja piirikunnassa 7&nbsp;735.

Vuodesta 2010 lähtien kaupungin pormestarina on toiminut Leo Marshall.

Kaupungin läpi virtaa Salmonjoki, johon Lemhijoki laskee kaupungin pohjoispuolella.

Kaupungissa sijaitsee *Sacajawea Interpretive Culture and Education Center* -keskus, jonka tehtäviin kuuluu alueen shoshoneihin ja Lewisin ja Clarkin retkikuntaan liittyvän tiedon vaaliminen.

## Historia
Lewisin ja Clarkin retkikunta kulki alueella elokuussa 1805. Retkikunnan mukana kulkenut shoshoninainen Sacagawea osoittautui paikallisen shoshoni-päällikkö Cameahwaitin lapsena kidnapatuksi siskoksi, mikä auttoi retkikuntalaisia tulemaan toimeen paikallisten shoshonien kanssa.

Kaupunki perustettiin vuonna 1866. Kolme kuukautta kaupungin perustamisen jälkeen George Shoup perusti sekatavatakaupan kaupunkiin, jonka sanottaan olleen Idahon suurin. Shoupista tuli myöhemmin Idahon osavaltion ensimmäinen kuvernööri.

## Ilmasto
Salmonissa vallitsee lämminkesäinen mannerilmasto (Köppen: Dfb). Vuoden keskilämpötila on 6,7&nbsp;°C (44,0&nbsp;°F). Mittaushistorian korkein mitattu lämpötila on 41,1&nbsp;°C (106,0&nbsp;°F) ja alin mitattu lämpötila on &minus;37,0&nbsp;°C (&minus;38,3&nbsp;°F). Keskimäärin vuotuinen sademäärä on 269,2&nbsp;mm ja sadepäiviä on vuodessa 77. Sateisin kuukausi on kesäkuu (66,0&nbsp;mm) ja kuivin helmikuu (7,6&nbsp;mm).

## Lähteet

## Aiheesta muualla
Marion Maréchal

**Marion Jeanne Caroline Maréchal** (s. 10. joulukuuta 1989 Saint-Germain-en-Laye, Yvelines) on ranskalainen poliitikko. Hän on Éric Zemmourin johtaman Reconquête-puolueen jäsen ja aiemmin Kansallisen liittouman kansanedustaja ja Ranskan kansalliskokouksen jäsen vuosina 2012–2017. Hän on Jean-Marie Le Penin lapsenlapsi ja Marine Le Penin sisarentytär.

## Kansanedustajana
Maréchal valittiin kansalliskokoukseen vuonna 2012, jolloin hänestä tuli 22-vuotiaana maan kaikkien aikojen nuorin kansanedustaja. Hän ei ollut ehdolla vuoden 2017 vaaleissa ilmoitettuaan pitävänsä taukoa politiikasta toukokuussa 2017.

## Mielipiteet ja kannat
### Poliittinen sijoittuminen
Maréchal sanoi vuonna 2012 ettei kannata äärioikeistoa vaan ”oikeiston liitosta”, johon kuuluu nationalistinen oikeisto ja radikaali oikeisto. Lehdistössä häntä on kuvailtu liberaalikonservatiiviksi ja katoliseksi konservatiiviksi, ja hän edustaa Kansallisen rintaman oikeistoa.

Hän ihailee Napoleon Bonapartea ja etenkin Jacques Bainvillen tästä kirjoittamaa elämäkertaa, mutta vakuuttaa kuitenkin ettei ole monarkisti. Hän perustaa oppinsa Bainvillen, Ernest Renanin ja Maurice Barrèsin kirjoituksille. Historioitsija Laurent Jolyn mukaan Maréchal-Le Pen on ”Charles Maurrasin oppien ilmentymä” etenkin vastavallankumouksellisuuden osalta. *L'Expressin* mukaan hänen katolisuutensa jäsentää hänen ajatuksensa ja suhteensa. Valtiotieteilijä Jean-Yves Camus korostaa kuitenkin Maréchal-Le Penin katolisten oppien eroa puolueessa aiemmin vaikuttaneen traditionalistin, Bernard Antonyn, oppeihin.

### Yhteiskunta
Toisin kuin moni muu Kansallisen rintaman jäsen, kuten Marine Le Pen, Maréchal vastustaa kuolemantuomion palauttamista Ranskaan, ja kannattaa sen sijaan ”todellista elinkautista”. Valtiotieteilijä Joël Gombinin mukaan tämä kanta johtuu Maréchal-Le Penin katolisuudesta ja tämän kannattamasta oikeudesta elää.

Hän kannattaa aborttia, mutta kritisoi sen liiallista käyttöä ja kannattaa sen poistamista sosiaaliturvasta, sillä ”valtion tehtävänä ei ole korvata eräiden naisten huolimattomuutta”.

Hän vastustaa samaa sukupuolta olevien avioliittoa ja on osallistunut mielenosoituksiin Pariisissa muiden puolueen jäsenten ja sen kannattajien kanssa.

## Lähteet

## Aiheesta muualla
Maastamuuttajat

**Maastamuuttajat** tarkoittaa muun muassa seuraavia:

* *[[Maastamuuttajat (kirjasarja)|Maastamuuttajat]]*, Wilhelm Mobergin kirjasarja
* *[[Maastamuuttajat (elokuva)|Maastamuuttajat]]*, Jan Troellin elokuva
* *[[Maastamuuttajat - Viimeinen kirje Ruotsiin]]*, Erik Poppen elokuva
Maidlan kartano

**Maidlan kartano** (, ) on kartano Lüganusen kunnassa Itä-Virumaan maakunnassa Virossa.

Ensi maininta Maidlan kartanosta on 1400-luvulta, mutta samannimisestä kylästä on tietoja jo 1200-luvulta. Kartanon perusti Hinke Maydell. Vuonna 1499 kartano siirtyi Otto Tuvelle, sitten 1529 Bremenille, sen jälkeen 1619 Brackeleille ja lopulta 1689 von Wrangelille 200 vuodeksi. Vuodesta 1890 sen omisti Oskar Löwis of Menar. 
Kartano takavarikoitiin vuoden 1919 maareformin yhteydessä. 

Kartanon barokkityylisen päärakennuksen rakennutti vuosina 1764–1767 Georg Ludwig von Wrangel. Vuodesta 1925 siinä on toiminut koulu. Varsinkin kesäisin kartano tarjoaa myös palveluita: tiloja vuokrataan konsertteja, kokouksia ja muita tilaisuuksia varten. 

Kartanoon kuuluu useita muitakin rakennuksia ja eri toimintoja: pehtorin talo, nuorisokeskus, aitta, jääkellariin perustettu tietopiste ja hostelli.

## Lähteet
*
Botanic Gardensin metroasema

**Botanic Gardens** on Singaporen Mass Rapid Transit -metrojärjestelmän asema Tanglinissa Singaporen keskisellä suuralueella, lähellä Singaporen kasvitieteellistä puutarhaa. Se avattiin 8. lokakuuta 2011 Circle Linen asemana. Vaihtoyhteys Downtown Linelle avautui 27. joulukuuta 2015.

## Junat

## Lähteet

## Aiheesta muualla

* Botanic Gardensin metroasema Singaporen liikennelaitoksen sivuilla
Apple IIGS

**Apple IIGS** on Apple Computerin vuonna 1986 julkaisema versio Apple II -tietokoneesta.

Tietokone on yhteensopiva aikaisempien mallien kanssa, mutta on edistyneempi muun muassa 16-bittisen WDC 65C816 -suorittimen ansiosta.

## Pelit

Osa tietokoneelle tehdyistä peleistä edellyttää kehittyneempiä ominaisuuksia eivätkä ole yhteensopivia vanhempien Apple II-mallien kanssa.
Metyylimalonyylikoentsyymi-A-epimeraasi

**Metyylimalonyylikoentsyymi-A-epimeraasi** tai **metyylimalonyylikoentsyymi-A-rasemaasi** on isomeraaseihin kuuluva entsyymi. Entsyymi katalysoi S-metyylimalonyylikoentsyymi-A:n (D-metyylimalonyylikoentsyymi-A) isomeroitumista epimeerikseen R-metyylimalonyylikoentsyymi-A:ksi (L-metyylimalonyylikoentsyymi-A). Metyylimalonyylikoentsyymi-A-epimeraasia esiintyy niin eri- kuin aitotumaisissakin eliöissä ja se osallistuu rasvahappojen ja eräiden aminohappojen aineenvaihduntaan. Metyylimalonyylikoentsyymi-A-epimeraasin EC-numero on EC 5.1.99.1.

## Rakenne ja toiminta
Rakenteeltaan metyylimalonyylikoentsyymi-A-epimeraasi on kahdesta samanlaisesta alayksiköstä koostuva dimeeri. Esimerkiksi rotan entsyymin molekyylimassa on 32&nbsp;kDa. Metyylimalonyylikoentsyymi-A-epimeraasin toimintaa aktivoivat monet kahdenarvoiset ionit esimerkiksi koboltti-, magnesium-, mangaani,- rauta- ja nikkelikationit. Näistä tehokkain aktivoija on koboltti. Metyylimalonyylikoentsyymi-A-epimeraasin aktiivisen kohdan emäksinen aminohappo vastaanottaa protonin metyylimalonyylikoentsyymi-A:lta, jolloin välivaiheena muodostuu karbanioni, joka vastaanottaa stereospesifisesti protonin ja isomeroituu toiseksi epimeeriksi. Entsyymi on katalyyttinä hyvin tehokas ja katalysoimattomaan reaktioon nähden entsyymin katalysoiman reaktion reaktionopeus on 1014-kertainen.

Metyylimalonyylikoentsyymi-A:n puutos on erittäin harvinainen geneettinen resessiivisesti periytyvä häiriö. Siinä ihmisen seerumin metyylimalonyylikoentsyymi-A:n ja metyylimalonihapon pitoisuudet ovat hieman tavallista suuremmat eli kyseessä on lievä metyylimaloniasiduria. Tila ei ole yhtä vakava kuin metyylimalonyylikoentsyymi-A-mutaasin puutteellisesta toiminnasta aiheutuva metyylimaloniasiduria.

## Lähteet
Gamebase (yhtiö)

**Gamebase** on eteläkorealainen Gamebryo ja LightSpeed -pelimoottoreita kehittävä yhtiö.

*Gamebryo*-pelimoottoria on kehittänyt Emergent Technologies ennen kuin Gamebase on ostanut sen vuonna 2010.

Yhtiön pelimoottoreita käytetään esimerkiksi Fallout 3- ja Civilization IV -peleissä.

## Lähteet
Brittiläisen Kolumbian B-36-onnettomuus

Yhdysvaltain ilmavoimien Convair B-36 Peacemaker -pommikone putosi Brittiläisessä Kolumbiassa 13. helmikuuta 1950 hieman sen jälkeen kun miehistö oli pelastautunut laskuvarjoilla. Kone jouduttiin hylkäämään, koska sen moottorit olivat syttyneet tuleen. Lennon tarkoitus oli harjoitella ydinpommitusta ja sillä lastina ollut Mark 4 -ydinpommi, jossa ei kuitenkaan ollut ydinräjähdykseen tarvittavaa plutoniumia, pudotettiin mereen. Autopilotilla lentäneen koneen oli tarkoitus pudota mereen miehistön hypättyä, mutta hylky löydettiin vuonna 1953 Kanadan sisämaasta.

## Etsinnät
Useimmat ilmavoimien koneet olivat vielä etsimässä pari viikkoa aiemmin kadonnutta Douglas C-54D-konetta kun ne komennettiin etsimään kadonnutta pommikonetta. Pelastusoperaatioon osallistui myös kanadalaisia sotilaita ja siviilejä.

Sukeltaja löysi ydinpommiksi epäilemänsä esineen 2016 Kanadan rannikolta Haida Gwaiin saaristosta. Tutkittuaan esinettä Kanadan asevoimat totesivat, että se ei ole pommi vaan jonkin koneen teräsosa.

## Lähteet
* 

### Viitteet
Mäetagusen kartano

**Mäetagusen kartano** (, ) on kartano Alutagusen kunnassa Itä-Virumaan maakunnassa Virossa.

## Historia
Kartanon historia alkaa jo 1500-luvun alkupuolella. Vuosina 1736-1919 kartano kuului von Rosen -suvulle, ja nykyinen rakennuskanta onkin rakennettu suvun omistuskaudella. Vuosina 1923–1982 kartanon päärakennuksen tiloissa toimi koulu.

## Päärakennus
Kartanon päärakennus oli Mäetagusen kunnan käytössä. Sen ensimmäisessä kerroksessa oli kunnantalo ja toisessa kerroksessa juhla- ja konserttitiloja. Se valmistui alun perin vuonna 1796. Sitä on kunnostettu tulipalon jälkeen 1820-luvulla sekä uudelleen 1890-luvulla ja 1990-luvulla. 

## Muita rakennuksia

Entisessä talli-vaunuvajassa toimii hotelli. Mäetagusen metsästysmuseo on rakennettu entiseen puutarhurin taloon. Käsityötalo toimii kartanon entisessä aitassa. Myös kasvihuone on entisöity.

## Kartanon puisto
Kartanorakennusten ympärillä on puisto, joka ilmeisesti perustettiin 1700-luvun lopulla. Pääosin puiston nykyasu - englantilaistyylinen vapaamuotoinen puisto - on seuraavalta vuosisadalta. Puiston nykyinen pinta-ala on 9,3 hehtaaria.

## Hautausmaa ja kappeli

Hautausmaa sijaitsee noin kilometrin päässä kartanosta. Siellä on kartanon omistajien eli von Rosen -suvun hautakappeli. Kappeli rakennettiin vuonna 1864.

## Lähteet
*
Arsenale

**Arsenale** () on telakka ja asepajojen keskittymä Venetsiassa. Valtion omistama Arsenale oli Venetsian tasavallan merimahdin perusta keskiajan lopulla. Arsenalessa oli enimmillään 16&nbsp;000 työntekijää, ja se oli ensimmäisiä teollisia suuryrityksiä. Nykyään alueella järjestetään muun muassa Venetsian biennaalien näyttelyjä. Nimitys *[[arsenaali]]* tulee arabiasta ja tarkoittaa asevarastoa.

Arsenalea alettiin rakentaa noin vuonna 1104, ja se oli käytössä tasavallan loppuun saakka vuonna 1797, jolloin Napoleon valloitti Venetsian. Venetsian asema kaupan keskittymänä ja merivaltana kuitenkin alkoi murentua jo löytöretkien jälkeen 1500-luvulla, kun mausteiden tuonti Afrikan ympäri Intian valtamereltä alkoi ja Venetsia menetti tämän kaupan hallinnan.

## Lähteet

## Aiheesta muualla

* Arsenale di Venezia - Official webpage by the Municipality of Venice 
* Arsenalin historia, arsenalofvenice.weebly.com 
* Suomenkielinen matkailusivusto Arsenalesta
Ormont-Dessus

**Ormont-Dessus** on kunta Sveitsissä, Vaud’n kantonin kaakkoisnurkassa. Vuoden 2015 lopussa kunnassa oli 1&nbsp;481 vakinaista asukasta. Kunnan pinta-ala on noin 62 neliökilometriä.

## Maantiede
Maantieteellisesti kunta sijaitsee Bernin Alpeilla sekä Grande Eau -joen varrella. Asutus on keskittynyt muutamaan kylään, joista suurin on kunnan keskustaajama Les Diablerets; muita isoimpia ovat Vers l'Eglise, Le Rosex ja Les Aviolats. Kunnan korkein vuori on Les Diablerets -vuorten korkein huippu Sommet des Diablerets (3&nbsp;210 m mpy.). Muita korkeita vuoria ovat muun muassa Becca d'Audon (3&nbsp;123 m) ja Sex Rouge (2&nbsp;971 m).

## Talous
Matkailu on alueen pääelinkeino: kunta on Les Diablerets -matkailualueen keskus.

## Liikenne
Ormont-Dessusiin johtaa maantie kolmesta suunnasta: lännestä Aiglesta itään Col du Pillon -solan (1&nbsp;546 m mpy.) yli Saanen laaksoon, Gsteigin kautta Gstaadiin sekä lounaasta Col de la Croix -solan yli Ollonista.

## Lähteet
*

### Viitteet

## Aiheesta muualla
*